Diari Oficial de la Generalitat Valenciana


Sumari del DOGV 3871, del 06-11-2000 (2000/8435)

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de sentència número 442, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8435


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de sentència número 442, del Tribunal Superior de Justícia de la Comunitat Valenciana. [2000/Q8435]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 3.243/1995, interposat pel senyor Jesús Bonet Sánchez en nom i representació de l'entitat Edificaciones Calpe, SA, contra la resolució del conseller d'Obres Públiques, Urbanisme i Transports, per la qual s'aprovà definitivament la revisió del Pla General d'Ordenació Urbana de Calp, excepte en l'àmbit dels terrenys que afecten el vessant nord del penyal d'Ifac; així com, contra una altra de 10 de maig de 1995, per la qual s'aprovava definitivament la revisió del Pla General d'Ordenació Urbana de Calp en l'àmbit dels terrenys mencionat, s'ha dictat la sentència número 442, de 19 de maig de 1998, la part dispositiva de la qual diu així:
  
«Decidim: hem d'estimar com parcialment estimem el recurs contenciós administratiu formulat contra l'actora contra els actes mencionats en l'encapçalament d'aquesta resolució, i en virtut d'això, reconeguem el dret a ser indemnitzada pels danys que en aquestes actuacions es preveuen, els que es liquidaran en tràmits d'execució, i es declara la solidària responsabilitat de les administracions que han intervingut en el procés formatiu del pla. Tot això sense fer expressa imposició dels costos causats».
  
Vist l'acte de 14 de febrer de 2000, de la Sala Tercera Contenciosa Administrativa del Tribunal Suprem, recaiguda en el recurs de cassació número 03/8306/1998, pel qual s'acorda:
  
«Es té per apartat i desistit del present recurs de cassació el recurrent l'entitat mercantil Edificaciones Calpe, SA, que es comunique aquesta resolució, amb la devolució d'actuacions i expedient al Tribunal Superior de Justícia de la Comunitat Valenciana, fent constar el justificant de la recepció, sense fer especial imposició dels costos causats».
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus termes l'expressada sentència ferma número 442, de 19 de maig de 1998, del Tribunal Superior de Justícia de la Comunitat Valenciana.
  
València, 22 de setembre de 2000.- El conseller d'Obres Públiques, Urbanisme i Transports: José Ramón García Antón.